צו בדבר קובץ מנשרים (אזור הגדה המערבית)

{{ח:התחלה}}
{{ח:כותרת|צו בדבר קובץ מנשרים (אזור הגדה המערבית) (מס׳ 111), תשכ״ז–1967}}

{{ח:פתיח-התחלה}}
{{ח:תיבה|קמצ״ם 7, 251 {{מוקטן|(צו 111)}}|צו בדבר קובץ מנשרים (אזור הגדה המערבית)}}; {{ח:תיבה|קמצ״ם 28, 1061 {{מוקטן|(צו 435)}}|תיקון}}; {{ח:תיבה|קמצ״ם 219, 4470 {{מוקטן|(צו 1587)}}|תיקון מס׳ 2}}; {{ח:תיבה|קמצ״ם 230, 5562 {{מוקטן|(צו 1635)}}|תיקון מס׳ 9 לצו בדבר פרשנות}}.
{{ח:סוגר}}
{{ח:מפריד}}

{{ח:מבוא}}
בתוקף סמכויותי כמפקד כוחות צה״ל באזור, אני מצווה בזה לאמור:–
{{ח:סוגר}}
{{ח:מפריד}}

{{ח:סעיף|1|הגדרות|תיקון: 435}}
{{ח:ת}} בצו זה:–
{{ח:ת|סוג=הגדרה}} ”קובץ המנשרים“ – הקובץ הנקרא ”מנשרים, צווים, ומינויים של מפקדת כוחות צה״ל באזור הגדה המערבית“, המתפרסם מדי פעם בעברית ובערבית;
{{ח:תת}} {{ח:הערה|קבצי מנשרים, צווים ומינויים מתפרסמים {{ח:חיצוני|https://www.idf.il/אתרי-יחידות/הפרקליטות-הצבאית/מחלקת-יועמ-ש-איו-ש/קובצי-מנשרים-צווים-ומינויים/קובצי-מנשרים-צווים-ומינויים-مجموعات-المناشير-الاوامر-والتعيينات/|באתר הפרקליטות הצבאית}}.}}
{{ח:ת|סוג=הגדרה}} ”נוסח קודם“ – הנוסח של מנשרים, צווים, הודעות ומינויים אשר פורסם ברבים, בדרך כל שהיא, לפני פרסום קובץ המנשרים;
{{ח:ת|סוג=הגדרה}} ”טעות דפוס“ – לרבות טעות לשונית טכנית, פליטת קולמוס, השמטה מקרית, טעות הדפסה או שיבוש של העתק.

{{ח:סעיף|2|עדיפות הנוסח}}
{{ח:תת|א.}} הנוסח של מנשרים, צווים, הודעות ומינויים בקובץ המנשרים עדיף על פני הנוסח הקודם, אולם זאת בכפוף לאמור בסעיף קטן (ב).
{{ח:תת|ב.}} נתגלתה סתירה בין הנוסח שפורסם בקובץ המנשרים לבין הנוסח הקודם, יחולו הוראות אלה:–
{{ח:תת}} אין בקובץ המנשרים כדי –
{{ח:תתת|(1)}} להשפיע על פעולה קודמת של הנוסח הקודם, או על מה שנעשה או נגרם כשורה לפי אותו נוסח.
{{ח:תתת|(2)}} להשפיע על זכות או על זכות־יתר שנרכשה או שנולדה לפי הנוסח הקודם, או על התחייבות או כל חובות שחלו לפיו.
{{ח:תתת|(3)}} להשפיע על עונש, על חילוט או על ענישה הצפויים בשל עבירה שנעברה לפי הנוסח הקודם.
{{ח:תתת|(4)}} להשפיע על חקירה, על הילך משפטי או על תרופה משפטית בענין זכות, זכות־יתר, התחייבות, חבות, עונש, חילוט או ענישה כאמור; ומותר לפתוח בחקירה או בהילך או בתרופה, או להמשיך בהם, או לבצע אותם, ומותר להטיל את העונש, החילוט, או הענישה כאילו לא פורסם קובץ המנשרים.
{{ח:תתת|(5)}} ליצור אחריות למפרע.

{{ח:סעיף|2א|תיקון טעות דפוס בתחיקת בטחון שנחתמה|תיקון: 435}}
{{ח:ת}} נפלה טעות דפוס בנוסח תחיקת בטחון שנחתמה כדין בין שפורסמה בקובץ המנשרים ובין שטרם פורסמה בו, רשאי היועץ המשפטי בהסכמת מי שחתם על תחיקת הבטחון להורות על תיקונה בדרך שיקבע.

{{ח:סעיף|2ב|תיקון טעות דפוס בקובץ המנשרים|תיקון: 435}}
{{ח:ת}} נפלה טעות דפוס בנוסח תחיקת בטחון שפורסמה בקובץ המנשרים לעומת הנוסח שנחתם, רשאי היועץ המשפטי להורות על תיקונה בקובץ המנשרים.

{{ח:סעיף|2ג|נוסח משולב|תיקון: 1587}}
{{ח:תת|(1)}} היועץ המשפטי רשאי לחתום על נוסח משולב של כל תחיקת בטחון בהסכמת מי שחתם על תחיקת הבטחון; נוסח משולב יכיל את כל השינויים שחלו באותה תחיקת בטחון.
{{ח:תת|(2)}} בנוסח משולב לפי סעיף זה מותר לחלק את הוראות תחיקת הבטחון כל חלוקה אחרת, למזגן, להכתירן בכותרות ולשנות מקומן, לאחד בתחיקת בטחון אחת הוראות נפרדות הדנות בנושא אחד ולחלק להוראות נפרדות תחיקת בטחון אחת הדנה בנושאים שונים, לשנות שמה של תחיקת בטחון ושל חטיבה שבה, להאחיד ניבים, לתקן תחביר ולהביא כל שיפור שבצורה בלבד – כל עוד אין בכל אלה שינוי תוכן – ולתקן טעויות סופר.
{{ח:תת|(3)}} משנחתם נוסח משולב כאמור בסעיף זה, יהיה הוא, מיום חתימתו ואילך או מיום שנקבע בו, תחיקת הבטחון המחייבת, ולא יהיה עוד תוקף לכל נוסח אחר של אותה תחיקת בטחון, ולא תישמע טענה שהנוסח משנה מתכנה של תחיקת הבטחון המקורית.

{{ח:סעיף|2ד|קובץ מנשרים – ראיה|תיקון: 1635}}
{{ח:ת}} דבר שפורסם בקובץ מנשרים חזקה שנעשה כראוי.

{{ח:סעיף|3|תחילת תוקף}}
{{ח:ת}} תחילתו של צו זה ביום ה׳ באב תשכ״ז (11 אוגוסט 1967).

{{ח:סעיף|4|השם}}
{{ח:ת}} לצו זה ייקרא ”צו בדבר קובץ מנשרים (אזור הגדה המערבית) (מס׳ 111), תשכ״ז–1967“.

{{ח:חתימות|א׳ באלול תשכ״ז (6 בספטמבר 1967)}}
* '''עוזי נרקיס, אלוף'''
אלוף פיקוד המרכז ומפקד כוחות צה״ל באזור הגדה המערבית
{{ח:סוגר}}
{{ח:סוף}}
[[קטגוריה:בוט חוקים]]